section_heading: Jure Šarić
paragraph_text: Jure je jednostavan, ali samouvjeren i inteligentan muškarac. Arogantan je i uživa u pokazivanju svoje statusne superiornosti. Poslovno i privatno vrlo je snažna osoba koja ne izbjegava obračune i zna se suprotstaviti neprijateljima. Premda radoholičar, Jure se zna opustiti i uživati. Iako mu novac već dugo vremena nije problem, nije mu teško zaprljati ruke i primiti se bilo kojeg fizičkog posla. Rođen u Gospiću, u siromašnoj radničkoj obitelji, oduvijek je pokazivao izrazitu samostalnost i sklonost dobroj životnoj organizaciji. Nakon srednje škole upućuje se put Njemačke kao radnik na gradilištu. Hrabar i neisfrustriran zbog teškog rada, pokazuje se kao odgovoran radnik te predanim radom dolazi do mjesta šefa gradilišta. Iza sebe ima propali brak zbog svoje nevjere... i dvoje djece koji žive s majkom u Njemačkoj. U potrazi je za ženom koja će ga ponovno usrećiti i s kojom će upotpuniti svoju viziju sretne hrvatske obitelji. Nada se kako će jednog dana njegova djeca ponovno biti blizu njega. Misli da je Biserka rješenje njegovih problema: pristojna i skromna, vrijedna kućanica s kojom će ugodno provoditi vrijeme pod stare dane. No, Karolinina pojava poremetit će Jurine planove. Iako je ispočetka mislio kako je Karolina dobra žena, upoznao je njezinu pravu stranu kada ju je ugledao kako namjerava ukrasti novac od siročadi kako bi spasila vinariju. Jure predlaže Borni da on kupi vinariju, no uz to, mjenja i ime vinarije. Nakon Bibinog povratka iz Australije, on i Biba su si bliži, te se Jure useljava u stan Lončarevih. Nakon kupnje vinarije "Novak", među prvim poslovnim potezima mu je i otkaz Borni Novaku, kojeg je otpustio nakon što je ovaj blatio njegovo ime njemu pred nosom (nesvjesno da je Jure u prostoriji). Iako je sretan u vezi s Biserkom, Juru privlači i fatalna Karolina, što će se pokazati kobnim, kad provede noć s Karolinom. Biba ga ostavlja, no pristaje mu dati drugu šansu, no uzalud, jer ih Karolina i drugi put uspjeva razdvojiti. Biba mu obznani kako odlazi, govorivši mu kako je napokon shvatila da ga ne voli. Shrvani Jure ostaje sam, bez ičije podrške, no ni ne sluti što mu sve sprema Karolina.